लॉजिकल रीजनिंग, 'डायरेक्शन सेंस' रिलेटेड सवालों को कैसे हल करें
Solving Direction Sense Questions in Logical Reasoning यदि आप उत्तरी ध्रुव पर खड़े हैं तो इसका उत्तर 0 होगा। अर्थात आप उसी स्थान पर पहुंच जाएंगे जहां से चलना शुरू किया था।
किसी भी कॉम्पिटिटिव एक्साम्स के 'लॉजिकल रीज़निंग' सेक्शन में 'दिशा ज्ञान सम्बंधी' अर्थात 'डायरेक्शन सेन्स' सम्बन्धी प्रश्न अवश्य पूछे जाते हैं। आज के आर्टिकल में हम देखेंगे इस प्रकार के प्रश्नों को किस प्रकार हल किया जाता है।
करिअर फंडा में स्वागत!
मैं इस टॉपिक को व्यक्तिगत तौर 'वर्ल्ड इज फ्लैट' कहता हूं। आइए एक उदाहरण से समझते हैं क्यों!
पहले बाइक, फिर हेलीकाप्टर 
मान लीजिए आप एक बाइक पर हैं।
पहले आप अपने प्रारंभिक स्थान से 15 किमी दक्षिण की ओर जाते हैं फिर बाईं और ठीक 90° मुड़कर फिर से 15 किमी जाते हैं। इसके बाद फिर, इस बिंदु से ठीक उत्तर में 15 किमी जाते हैं। तो प्रश्न यह है कि अब आप अपने प्रारंभिक बिंदु से कितनी दूर हैं?
क्या होगा इसका उत्तर? शायद आप कहना चाह रहे हैं कि 'प्रारंभिक बिंदु से 15 किमी पूर्व में'। यदि आप लॉजिक रीज़निंग के किसी टेस्ट में इसका यह उत्तर देंगे तो सही भी माना जाएगा।
लेकिन अब इसी प्रश्न को मैं यदि आपसे ऐसे पूछूं कि मान लीजिए आप एक हेलीकाप्टर में हैं, पहले आप अपने प्रारंभिक स्थान से 1110 किमी दक्षिण की ओर जाते हैं, फिर बाईं और ठीक 90° मुड़कर फिर से 180 किमी उड़ते हैं। इसके बाद फिर, इस बिंदु से ठीक उत्तर में 1110 किमी जाते हैं। तो प्रश्न यह है कि अब आप अपने प्रारंभिक बिंदु से कितनी दूर हैं?
उत्तर पृथ्वी पर अलग-अलग होगा
प्रैक्टिकली इस प्रश्न का उत्तर धरती के प्रत्येक स्थान पर अलग होगा। 
1) यदि आप उत्तरी ध्रुव पर खड़े हैं तो इसका उत्तर 0 होगा। अर्थात आप उसी स्थान पर पहुंच जाएंगे जहां से चलना शुरू किया था।
2) जैसे-जैसे आप भूमध्य रेखा की और बढ़ते जाएंगे यह मान बढ़ता जाएगा और भूमध्य रेखा पर अधिकतम (180 किमी से थोड़ा कम) होगा।
3) ऐसा इसलिए क्योंकि पृथ्वी गोल है और एक किमी चलने पर लगभग 5 इंच का कर्वेचर होता है। अर्थात प्रत्येक एक किमी चलने पर आप पृथ्वी की गोलाई के साथ 5 इंच मुड़ जाते हैं।
हालांकि लॉजिकल रीजनिंग के टॉपिक 'डायरेक्शन सेन्स' में अधिकतर कम दूरी के प्रश्न पूछे जाते हैं इसलिए इस कर्वेचर को इग्नोर कर दिया जाता हैं। अर्थात आप को यह मान कर चलना है कि 'अर्थ इज फ्लैट'।
कुछ और ध्यान में रखी जाने वाली बातें
1) चार मुख्य दिशाएं हैं - पूर्व, पश्चिम, उत्तर और दक्षिण जैसा कि दिखाया गया है।
2) चार कार्डिनल दिशाएं हैं - उत्तर-पूर्व (NE), उत्तर-पश्चिम (NW), दक्षिण-पूर्व (SE), और दक्षिण-पश्चिम (SW) जैसा कि दिखाया गया है।
3) सूर्योदय के समय यदि कोई व्यक्ति पूर्व की ओर मुंह करके खड़ा हो तो उसकी छाया पश्चिम की ओर होगी।
4) सूर्यास्त के समय किसी वस्तु की छाया सदैव पूर्व दिशा में होती है।
5) यदि कोई व्यक्ति उत्तर की ओर मुंह करके खड़ा हो तो सूर्योदय के समय उसकी परछाई उसके बायीं ओर तथा सूर्यास्त के समय उसकी दायीं ओर होगी।
6) दोपहर 12:00 बजे सूर्य की किरणें लंबवत नीचे की ओर होती हैं इसलिए कोई छाया नहीं होगी।
अलग-अलग तरह के सवाल
प्रश्न - वैष्णवी अपने घर से चलना शुरू करती है, 5 किमी पूर्व की ओर जाती है, फिर वह अपनी बाईं ओर मुड़ती है और 4 किमी जाती है। अंत में वह अपने बायें मुड़ जाती है और 5 किमी. अब वह अपने घर से कितनी दूर और किस दिशा में है?
उत्तर -
तीसरे डायग्राम से यह स्पष्ट है कि वह अपने घर से 4 किमी दूर है और उत्तर दिशा में है।
प्रश्न - सुरेखा अपने कार्यालय से शुरू करके पूर्व में 4 किमी जाती है, फिर वह अपने दायें मुड़ जाती है और 3 किमी जाती है। अपने कार्यालय वापस आने के लिए उसे कितनी न्यूनतम दूरी तय करनी होगी?
उत्तर -
इस तरह के प्रश्नों में पायथागोरस थ्योरम का उपयोग किया जाता है।
प्रश्न - एक सुबह सूर्योदय के बाद स्कूल जाते समय जयंत की मुलाकात लल्लन से हुई। उनकी आमने-सामने बात होती है। लल्लन की परछाई उसके ठीक दाहिनी ओर थी। जयंत का मुख किस दिशा में था?
उत्तर - सूरज पूर्व में उगता है। अतः सुबह के समय छाया पश्चिम की ओर पड़ती है। अब लल्लन की परछाई उसके दाहिनी ओर पड़ती है, इसलिए जयंत का मुख उत्तर की ओर है।
उम्मीद करता हूं कि आपको आर्टिकल पसंद आया होगा।
आज का करिअर फंडा यह है कि ऊपर दी गई बातों का ध्यान रखकर आप 'डायरेक्शन सेंस' के प्रश्नों को हल करने में महारत हासिल कर सकते हैं।
कर के दिखाएंगे!
इस कॉलम पर अपनी राय देने के लिए यहां क्लिक करें।
करिअर फंडा कॉलम आपको लगातार सफलता के मंत्र बताता है। जीवन में आगे रहने के लिए सबसे जरूरी टिप्स जानने हों तो ये करिअर फंडा भी जरूर पढ़ें...
